
На основу члана 138. став 1. Устава Републике Србије („Сл. гласник РС“ бр. 98/06) и чланова 1. став 1. и 31. став 2. Закона о Заштитнику грађана („Сл. гласник РС“ бр. 79/05 и 54/07) у поступку контроле законитости и правилности рада Општинске управе општине Горњи Милановац, по притужби "РАЖАНИК" Д.О.О., Заштитник грађана 
У Т В Р Ђ У Ј Е

Општнска управа општине Горњи Милановац, је без упоришта у разлозима  предвиђеним позитивним прописима, пропустила да након одбијања предлога извршног дужника за понављање поступка
, настави поступак спровођења административног извршења сопственог решења
.

Поступањем супротно одредбама управног поступка, Општнска управа општине Горњи Милановац, одступила је и од принципа добре управе и на тај начин изневерила и оправдана и разумна очекивања грађана.

На основу утврђених недостатака у раду, Заштитник грађана упућује Општинској управи општине Горњи Милановац упућује следеће 

П Р Е П О Р У К Е
I
Потребно је да Општинска управа општине Горњи Милановац, без одлагања, предузме све неопходне мере, сагласно позитивноправним прописима, у циљу спровођења решења грађевинског инспектора Општинске управе општине Горњи Милановац
.
II
Општинска управа општине Горњи Милановац ће у будућем раду благовремено, ефикасно и доследно спроводити све сопствене одлуке, поштујући законске прописе из којих произилазе оправдана и разумна очекивања грађана.
III
Начелник Општинске управе општине Горњи Милановац ће предузети законом прописане мере са циљем успостављања ефикасне сарадње и координације између њених организационих јединица, како би се спречило исто или слично незаконито поступање у будућности.

Општинска управа општине Горњи Милановац, обавестиће Заштитника грађана, у року од 60 дана од дана пријема ове препоруке, о поступању по њој, уз достављање релевантне документације и других доказа на основу којих се са сигурношћу може утврдити да је по препоруци Заштитника грађана поступљено.

Р а з л о з и:
* * *
Заштитник грађана је примио притужбу законског заступника "РАЖАНИК" Д.О.О., Београд, којом указује на незадовољство радом Општине Горњи Милановац, везано за принудно извршење решења Одељења за инспекцијске послове Општинске управе општине Горњи Милановац бр.4-07...... 

Из навода притужбе проистиче, да је Одељење за инспекцијске послове Општинске управе општине Горњи Милановац донело  предметно решење бр.4-07-...... од 11. априла 2018. године, које је постало извршно дана 17. априла 2018. године, и коме је инвеститору наложено да уклони бесправно изграђене објекте, ближе описане у диспозитиву предметног решења. У притужби се даље наводи да је инвеститор нелегално изведених радова, Одељењу за инспекцијске послове Општинске управе општине Горњи Милановац, поднео захтев за понављање поступка окончаног решењем бр.4-07......од 11. априла 2018. године, као и одлагање предметног извршења, обзиром да је истом од стране Одељења за урбанизам, комунално стамбене и имовинско правне послове издато решење о грађевинској дозволи бр. ROP-GML-10997-CPIH-3/2018 од 22. августа 2018. године, те да је грађевински инспектор дана 17. јула 2018. године, донео решење о одлагању поступка административног извршења.

Такође, након сазнања да су предметни објекти санкционисани решењем грађевинског инспектора, Одељења за урбанизам, комунално стамбене и имовинско правне послове Општинске управе општине Горњи Милановац, је дана 29. јула 2018. године, Министарству грађевинарства, саобраћаја и инфраструктуре, сходно члану 183. Закона о општем управном поступку, поднело захтев за поништавање грађевинске дозволе.
Из навода притужбе даље произилази, да је решењем Министарства грађевинарства, саобраћаја и инфраструктуре бр.363-351......од 18. јануара 2019. године, одбијена жалба инвеститора изјављена против решења Одељења за урбанизам, комунално стамбене и имовинско правне послове од 04. децембра 2018. године, којим се дозвољава понављање поступка издавања грађевинске дозволе који је окончан правноснажним решењем од 22. августа 2018. године, те да је против другостепеног решења инвеститор повео управни спор, као и да се списи предмета налазе у министарству.

Коначно из навода притужбе произилази, да обзиром на чињеницу да је извршење предметног решења
 одложено до доношења одлуке по захтеву инвеститора за понављање поступка који је претходио том решењу,  те да је  решењем грађевинског инспектора бр.4-07....од 10. августа 2018. године правноснажно одбијен захтев инвеститора за понављање поступка
, притужилац више пута обраћао захтевом за извршење, али да је од стране грађевинске инспекције добио обавештење да је грађевинска дозвола још увек на правној снази, те се нису стекли услови за спровођење предметног извршења.

Сагледавајући наводе из примљене притужбе, као и приложену документацију, Заштитник грађана је, поступајући у складу са својим овлашћењима, нашао да су испуњени Законом прописани услови
 за покретање поступка контроле правилности и законитости рада Општинске управе општине Горњи Милановац, с обзиром да се ради о примени републичког прописа и повреди принципа добре управе и неблаговременог рада, о чему су обавештени и орган и притужилац. 
Актом бр.4-07…/2019 од 09. децембра 2019. године Општинска управа општине Горњи Милановац је између осталог обавестила Заштитник грађана да је Одељење за инспекцијске послове Општинске управе општине Горњи Милановац дана 17. јула 2018. године, донело решење о одлагању предметног решења, због тога што је за санкционисани објекат издата важећа грађевинска дозвола, док је други разлог због тога што је инвеститор поднео захтев за понављање поступка који је окончан предметним решењем о рушењу.У изјашњењу се даље наводи да је грађевински инспектор дана 10. августа 2018. године, донео решење бр.4-07.... којим се одбија захтев инвеститора за понављање поступка који је окончан предметним решењем
, те да је одлуком другостепеног органа бр.363-356......од од 02. октобра 2018. године, одбијена жалба инвеститора. Против наведеног решења другостепеног органа, није вођен управни спор, тако да је првостепено решење постало правноснажно.
Коначно из изјашњења произилази да су предметно решење о рушењу и решење о извршењу тог решења правноснажна, али да код чињенице да је против решења Министарства грађевинарства, саобраћаја и инфраструктуре бр.363-351.... од 18. јануара 2019. године,  којим је одбијена жалба инвеститора изјављена против решења Одељења за урбанизам, комунално стамбене и имовинско правне послове од 04. децембра 2018. године, којим се дозвољава понављање поступка издавања грађевинске дозволе повео управни спор, да би у овом тренутку евентуално рушење објекта који има правноснажну дозволу изазвало ненадокнадиву штету.
Наиме, чланом 190. ставом 1. Закона о општем управном поступку,  прописано је да се решење које је донето у управном поступку извршава се кад постане извршно. Ставом 2. истог члана прописано је да решење првостепеног органа постаје извршно: 
1) истеком рока за жалбу, ако жалба није изјављена; 

2) обавештавањем странке, ако жалба није дозвољена; 

3) обавештавањем странке, ако жалба не одлаже извршење решења; 

4) кад се све странке одрекну права на жалбу; 

5) обавештавањем странке о решењу, којим се жалба одбацује или одбија. 

(3) Решење другостепеног органа постаје извршно кад странка буде обавештена о њему. 

Ако је у извршном решењу одређено да странка може предузети радњу која се извршава у одређеном року, решење се извршава када рок истекне. Ако у извршном решењу није одређен рок, решење се извршава када истекне 15 дана од када је постало извршно. 

Чланом 202.  ставом 1. Закона о општем управном поступку прописано је да је против решења о извршењу у поступку управног извршења дозвољена  жалба, која не одлаже извршење решења. Жалба је дозвољена и ако решење о извршењу није донето у року од осам дана од подношења предлога за његово доношење. 
Ставом 4.  истог члана 202. Закона о општем управном поступку, прописано је да се извршење може, на предлог извршеника или тражиоца извршења, одложити ако је против решења које се извршава или решења о извршењу изјављена жалба или друго правно средство, а извршење би изазвало ненадокнадиву штету, под условом да одлагање извршења није законом забрањено, нити противно јавном интересу, док је ставом 5. прописано да се извршење одлаже док се не одлучи о жалби или другом правном средству. 
Сходно изнетом, а имајући у виду да се у складу са напред цитираним одредбама закона, извршење предметног решења могло одложити само због захтева притужиоца за понављање поступка инспекциског надзора који је окончан предметним решењем,  након што је тај захтев правноснажно одбијен, престала је да постоји свака законска претпоставка о могућности даљег одлагања извршења предметног решења. 

Заштитник грађана не може прихватити објашњење Општинске управе општине Горњи Милановац да исход управног спора који се води ради поништаја  другостепеног решења
,  којим је одбијена жалба инвеститора изјављена против решења
 (којим се дозвољава понављање поступка издавања грађевинске дозволе), представља разлог за одлагање спровођења предметног решења
.
Околност, да је у току судски поступак ради доношење одлуке о томе да ли ће предметно решење о грађевинској дозволи остати на правној снази, не може се ни на који начин уподобити јасно прописаним разлозима за одлагање поступка административног извршења. Наиме, супротно обрнутој логици којом се Одељење за инспекцијске послове Општинска управа општине Горњи Милановац у конкретном случају водило, постојање правноснажног решења о рушењу је претходно питање  које је могло бити само од значаја за поступак издавања грађевинске дозволе, а не претходно питање, односно разлог за одлагање у поступку административног решења правноснажног решења.
Следом изнетог, наводи Општинске управе општине Горњи Милановац да би у овом тренутку евентуално рушење објекта који има правноснажну дозволу изазвало ненадокнадиву штету, само додатно продубљују ситуацију насталу неправилним и незаконитим радом њених појединих органа.
Наиме, терет неорганизованости или пропуста на страни организационих јединица Општинске управе општине Горњи Милановац, не могу сносити грађани, а неправилно поступање Одељења за урбанизам, комунално стамбене и имовинско правне послове, које се огледа у чињеници да је издало грађевинску дозволу за радове који су претходно санкционисани решењем грађевинске инспекције не може  бити "оправдање" за даље незаконито поступање друге организационе јединице, односно Одељења за инспекцијске послове.
Како је  сходно ставу 4.  члана 202. Закона о општем управном поступку, прописано да се извршење може одложити само ако је против решења које се извршава или решења о извршењу изјављена жалба или друго правно средство, како су предметна решења правноснажна, те како је правноснажно одбијен и захтев за понављање поступка инспекцијског надзора, Заштитник грађана је става, да су се стекли услови за наставак предметног поступка извршења.
Такође, чланом 54 ставом 1. Закона о локалној самоуправи, прописано је да Општинском управом, као јединственим органом, руководи начелник.Чланом 39.Одлуке о општинској управи општине Горњи Милановац, прописано је да Начелник Општинске управе организује, координира и усмерава рад Општинске управе. Сходно наведеном, Заштитник грађана је упутио препоруку начелнику Општинске управе општине Горњи Милановац, да предузме мере како би се спречило да се у будућем раду, због одсуства одговарајуће сарадње између организационих јединица Општинске управе општине Горњи Милановац, поново створе сличне или исте ситуације, које по правилу за исход имају повреду права грађана.
Наиме, према позитивним прописима и начелима добре управе органи управе и службеници су  дужни да странкама омогуће да што лакше заштите и остваре своја права и правне интересе, нарочито водећи рачуна да у свакој ситуацији поступање органа не буде у колизији са одредбама закона које недвосмислено прописују поступање органа у конкретној процесној ситуацији.

Административно извршење донетог управног акта спроводи се ради усаглашавања чињеничног стања са стањем које је утврђено решењем, и оно је циљ доношења управног акта и читавог управног поступка.Одлагање извршења без законом прописаних разлога за такву одлуку, представља незаконито и неефикасно поступање органа управе који у правном систему ствара правну несигурност, а код грађана оправдану сумњу у непристрасност органа управе и његових запослених. 
Наиме, грађани имају оправдана очекивања да ће извршни управни акти, нарочито они којима се налаже одређено чињење и коју могу бити извршени, бити заиста и спроведени. Одлагање извршења неког акта ван законом прописаних разлога, чини спровођење  тог извршења је крајње неизвесним, што ствара осећај правне несигурности и сумњу грађана у правилност рада органа јавне власти.

На основу свих утврђених чињеница и околности, Заштитник грађана је утврдио недостатке у раду Општинске управе општине Горњи Милановац, па сагласно члану 31. став 2. Закона о Заштитнику грађана, упућује препорукe ради отклањања уочених недостатака у раду, као и у циљу унапређења рада органа управе и спречавања сличних пропуста у будућности.

	ЗАМЕНИЦА ЗАШТИТНИКА ГРАЂАНА


	                   др Наташа Тањевић


Доставити:

-  подносиоцу притужбе

-  Општинској управи општине Горњи Милановац
-у списе предмета

� 


� Решење Одељења за инспекцијске послове Општинске управе општине Горњи Милановац бр.4-07.....


� Решење Одељења за инспекцијске послове Општинске управе општине Горњи Милановац бр4-07....


� Решење Одељења за инспекцијске послове Општинске управе општине Горњи Милановац бр.4-07....... од 11. априла 2018. године


� 


� Чл. 25. ст. 5.и чл. 29. ст. 1. Закона о Заштитнику грађана.


� Решење Општинске управе општине Горњи Милановац бр.4-07-356-…/2018 од 11. априла 2018. године


� Решење Министарства грађевинарства, саобраћаја и инфраструктуре бр.363-351..... од 18. јануара 2019. године


� Решење којим се дозвољава обнова поступка окончаног решењем Одељења за урбанизам, комунално стамбене и имовинско правне послове издато решење о грађевинској дозволи бр. ROP-GML-10997-CPIH-3/2018 од 22. августа 2018. године


� Решење о рушењу Одељења за инспекцијске послове Општинске управе општине Горњи Милановац бр.4-07.... од 11. априла 2018. године

